Kamatis

Kamatis – nedidelė upė Pasvalio rajone. Įteka Mūšos kairiajame krante, 33,5 km atstumu nuo jos žiočių. LR upių klasifikatoriuje – nr. 41011330.LR upių klasifikatorius Upelio ilgis – 16,7 km, baseino plotas – 73 m².

Prasideda Pasvalio rajono šiaurės rytuose, ties Kalneliškiais, kur vagą pildo iš sukultūrintų laukų subėgantys vandenys. Tėkmė nukreipta į šiaurės rytus. Aukštupyje ir žemiau vaga sureguliuota, kerta kelią , maitinama nedidelių intakų. Tik už kelio , nuo Žadeikonių, išsaugota natūrali vaga, kur jos 2,5 km ruožas patenka į Kamaties upelio slėnio botaninio draustinio ribas. Šioje dalyje (žemupyje) iš kairės prisijungia Kamatėlė, dešinės – Prūdupis. Draustinyje siekiama išsaugoti upelio žemupio natūralią vagą ir neplatų 40-80 m pločio slėnį su 1,5-2,5 m aukščio šlaitais, kuriuose aptinkama retų augalų. Įteka į Mūšą apie 1 km piečiau Saločių.

Prie Kamaties įsikūrusios gyvenvietės: Noriai, Skrebotiškis, Nemeikšiūnai, Žadeikoniai.

Upėvardžio šaknis kam- siejama su žodžiu kamas („gumulas, gurvuolis, kemsas, kupstas“).

 Šaltiniai 

 Nuorodos 

 Kamatis (gamtos katalogas)

Kategorija:Pasvalio rajono upės